**דברי פתיחה- קריינים:**

(קריינים עולים לבמה ומסתכלים למעלה).

קריין א: וואי, איזה באסה שהכדור נתקע למעלה!

קריין ב: ממש מבאס, אבל ככה זה כשמשחקים חממות כל הפסקה..

קריין א: הלוואי שהייתי גיבור על כמו סופרמן והייתי יכול לעוף ולהוריד את הכדור!

קריין ב: טוב, אולי אין לך כוחות על אבל זה לא אומר שאתה לא גיבור...

קריין א: אם אין לי כוחות על איך אני אהיה גיבור?!

קריין ב: הלוואי שהייתי יכול להסביר לך עכשיו, אבל אנחנו ממש חייבים להתחיל בטקס.

קריין א: טקס? מה? איזה טקס?

קריין ב: הנה, תראה, כל ההורים והאורחים כבר פה!

קריין א: וואלה! אז ערב טוב הורים, אורחים, חברים וחניכים יקרים!

קריין ב: וברוכים הבאים לטקס הסיום של בית הנוער קדימה בית שאן!

קריין א: השנה בחרנו להתמקד בנושא גיבורים בבית הנוער.

אנחנו מזמינים את נעמי בסר, מנהלת בית הנוער לשאת דברים. (נעמי תתייחס לכל המכובדים שיגיעו)

**דבר המנהלת**

**קריינים:**

קריין ב: תודה רבה לנעמי. אנחנו מזמינים את ..... מהנהלת קדימה לשאת דברים..

**קריינים:**

תודה רבה ל....

(כמה חניכים עולים לבמה, כל חניך אומר "אני גיבור כי..." ומדביק חלק של פאזל שעליו כתוב את השם שלו ולמה הוא גיבור על קיר שיהיה בבמה).

**קריינים:**

קריין ב: נו, כבר השתכנעת שאתה גם גיבור?

קריין א: נראה לי שאני מתחיל להבין אותך.. אבל אני עדיין לא מרגיש גיבור.

קריין ב: טוב, אולי עוד תשתכנע בהמשך..

קריין א: סבבה, ובינתיים מוזמנים לצפות בסיטואציות שיציגו החניכים, שממחישות את הנעשה בבית הנוער.

**סיטואציות חניכים:**

סיטואציה א:

(קבוצה יושבת במעגל בפעילות.)

מדריכה: ועכשיו כל אחד צריך לקחת...

חניך מתפרץ למעגל: יש לכם מספריים??

מדריכה: לא, תבדוק אצל נעמי.. בקיצור, כל חניך צריך לקחת..

חניך מהקבוצה עונה לו: לא,זה במסדרון..

מדריכה: טוב, בואו נמשיך. מה שרציתי להגיד זה....

חניך נוסף נכנס: ישעלם אמרה לי לחפש פה טיפקס קטן, מעוגל, שייצרו אותו באנגליה לפני 4 שנים. יש לכם?

מדריכה: (נושמת עמוק) לא! ובבקשה תגיד לכולם שיש פה דיון מעולה ושלא יפריעו.

חניך מהקבוצה: כן, אנחנו בדיוק מדברים פה על שוויון.

החניך שנכנס: סבבה, סליחה.

מדריכה: (נושמת ובאה להתחיל משפט)

החניך של המספריים חוזר: לא מצאתי מספריים במסדרון, יש לכם?!

כל החניכים ביחד: לא!!

מדריכה: בקיצור....

(חניך נכנס ורוקד, יוצא).

המדריכה והחניכים בשוק. לפתע החניכים הקודמים נכנסים ביחד. כולם פתוחים את הפה לצעוק עליהם ואז החניכים שנכנסו אומרים: באנו להביא לכם מכתב סליחה שהפרענו לכם...

סיטואציה ב:

יש מעגל של כיסאות. חניך עובר עם שלט שכתוב עליו: "דקה לפני הכינוס.."

חניכים עומדים בטור. כל חניך ניגש לחניכה ומקבל ממנה משחק, ספינר, עיפרון וכ'ו. כל חניך שמקבל מתיישב על כיסא במעגל ומתחיל לשחק במה שיש לו ביד.

נעמי מגיעה כשכל החניכים יושבים.

נעמי: אפשר להתחיל בכינוס?

סיטואציה ג:

חניכים עומדים ומחולקים ל-2 קבוצות. קבוצה אחת מניפה שלטים- בעד לשחק בהפסקה חממות והקבוצה השנייה מניפה שלטים בעד כדורגל. שרים שירים וכ'ו.

חניך בא, עומד באמצע, מסתכל ואומר:"חברה, חברה! אני חושב ששכחתם שאצלנו בבית הנוער הפתרון הוא דיבור ושיווין. אני אומר שנעשה הצבעה. מי בעד חממות?"

הקבוצה של החממות מניפה ידיים ושלטים וצועקת.

חניך: "מי בעד כדורגל?"

הקבוצה של הכדורגל כנ"ל.

החניך עומד, מסתכל וחושב. אחרי כמה שניות אומר: "אתם יודעים מה, יש לי רעיון! מי בעד שנשחק הדגל?"

כל החניכים עומדים בשוק כמה שניות, ולפתע כולם זורקים את השלטים וצועקים- אני! אני! ומתחילים להתחבק. ברקע מוזיקה מרגשת.

סיטואציה ד:

חניכים משחקים בכדור.

מדריכה: חברים, מי רוצה לבוא לאכול?

(כל החניכים מתעלמים).

אחרי כמה שניות באה מדריכה אחרת: יוסי, אתה רעב?

יוסי: לא, אכלתי בבית ספר.

מדריכה: שמעון, מה איתך?

שמעון: לא, לא, אני לא רוצה לאכול.

מדריכה: שלמה?

שלמה: אני שבע.

המדריכה הולכת.

באה מדריכה אחרת: בואו לאכול!! עוד כמה דקות המטבח נסגר.

(החניכים ממשיכים להתעלם).

המדריכה הראשונה חוזרת: חברה, המטבח נסגר עכשיו!

כל החניכים זורקים את הכדור ורצים לאכול.

המדריכה עומדת המומה.

כמה חניכים נוספים עולים לבמה, אומרים למה הם גיבורים ומדביקים חלקים מהפאזל.

**סרטון חניכים. בסרטון שיר בנושא גבורה ורואים חניכים עוזרים אחד לשני בסיטואציות יומיומיות. בסוף הסרטון מוקרנות תמונות מההווי של בית הנוער.**

חניכים נוספים עולים לבמה. אני גיבור...

**קריינים:**

קריין א: וואלה, אני מבין למה כולם גיבורים. אבל אני לא מצליח להבין למה **אני** גיבור..

קריין ב: בטוח שאתה גיבור!! להיות גיבורים זה הדברים היומיומיים שאנחנו עושים, הדברים הקטנים שאנחנו מצליחים להתגבר עליהם.

קריין א: אני מקווה שאבין בהמשך.

קריין ב: תחשוב על זה.. אני מזמין את מדריכות בית הנוער לקטע קצר.

**קטע מדריכות**

חניכים עולים לבמה ומדביקים חלק של פאזל. קריין א' עולה.

קריין א: חשבתי על זה, ואני מבין למה אני גיבור. אני גיבור כי.... (ומדביק חתיכה של פאזל).

חניכים יורדים.

כל החניכים עולים לריקוד סיום ושיר. השתחוויה.

**קריינים:**

קריין ב: תודה רבה לכל מי שבא, ומקווים שנהניתם וחוויתם קצת מהחוויות שאנו עוברים בבית הנוער.

קריין א: ותמיד תזכרו שיש לכם כוחות ואתם גיבורים!